Reuters

thumb|200px|eskuinera|Reutersen egoitza nagusia New York hirian.

**Reuters** Erresuma Batuan egoitza duen albiste-agentzia da. Reuters, mundu mailako komunikabideei albiste eta argazkiak hornitzeagatik ezaguna bada ere, gaur egun jarduera hori bere salmenten %10 baino ez da. 

Gaur egun 94 herrialdeko 201 hirietan dago, informazioa 20 hizkuntza baino gehiagotan zabaltzen ditu. eta 25.500 kazetari inguru lan egiten dute albiste-agentzian.

Reutersen jarduera nagusia, finantza merkatuei buruzko informazioa ematea da, interes-tasa, akzioen prezioak eta enpresa ezberdinei buruzko analisia eskaintzea.

Enpresa 1851ko urrian sortu zen, eta 2008tik aurrera Thomson Reuters enpresa da Reutersen akziodun nagusia.
thumb|Paul Reuteren estatua Londresen.
Bere lehiakide nagusia Bloomberg L.P. da. 

## Historia 
1850ean, Paul Julius Reuter enpresariak telegrafo linea bat ireki zuen Akisgranen, teknologia horrekin albisteen hedapena gero eta azkarragoa zela konturatu ondoren. Hasiera batean linea Berlinekin lotuko zen, baina handik gutxira Reuterrek jakin zuen Bruselara hedatzeak, XIX. mendeko Europako finantza-zentroetako batera, onura gehiago ekarriko zizkiola.
thumb|Paul Reuter, Reutersen fundatzailea
Handik urtebetera, Reuter Londresera joan zen, eta Mantxako kanala zeharkatu eta Dover Calaisekin lotuko zuen itsaspeko kable telegrafiko bat garatzen saiatu zen. Huts egindako saiakera batzuen ondoren, "itsaspeko telegrafoa" 1851ko amaieran hasi zen funtzionatzen, eta enpresariak Londresko Burtsarekin negoziatu zuen Europako gainerako lurraldeetako informazio finantzarioaren trukea, eta Parisko Burtsan ere egin zuen. 1865ean, bere negozioa ofizialki sozietate mugatua izatera pasa zen, ''Reuter's Telegram Company* izenarekin.

Urteetan zehar, konpainiak ospea irabazi zuen, eta Europan lehena izan zen Abraham Lincolnen hilketaren berri ematen, eta korrespontsal sare oso bat ezarri zuen mundu osoan zehar, baita informazioa erosi eta saltzeko negozio bat ere. Reutersek korporazio izaerari eutsi zion 1984ra arte, Londresko Burtsan eta Estatu Batuetako Nasdaq indizean kotizatzen hasi zen sozietate anonimo bihurtu zen arte. Haren estatutuek debekatu egiten zuten pertsona batek akzioen % 15 baino gehiago izatea, agentzia jabe bakar baten interesen mende egon ez zedin.

1961ean, Reutersek Berlingo Harresia eraikitzeko primizia eman zuen. Hirurogeiko hamarkadan, Reuters ordenagailuen bidez finantza-datuak transmititu zituen lehen albiste-agentzia izan zen. 1973an, Reuters "bere bezeroen eskura jartzen hasi zen ordenagailu-terminaletako truke-tasak" 1981ean, Reuters bere sare informatikoan transakzio elektronikoak onartzen hasi zen, eta, ondoren, artekaritza- eta negoziazio-zerbitzu elektroniko batzuk garatu zituen. Reuters burtsara atera zen kotizazio publikoko enpresa moduan 1984an, Reuters Trust balore-burtsetan kotizatzen hasi zenean, hala nola Londresko Burtsan (LSE) eta NASDAQn.

1980ko hamarkadatik aurrera, agentzia oso azkar hazi zen enpresa- eta finantza-informazioa lantzeari eta emateari esker, eta bere informazio-eremua beste hedabide batzuetara zabaldu nahi du, hala nola irratira, telebistara eta teknologia berrietara (Internetera).

Reuters berri-agentziak 1989an argitaratu zuen Berlingo Harresiaren erorketaren lehen berria.

XXI. mendean, Reutersen akzioen prezioak gora egin zuen puntucom-en gorakadaren garaian, baina 2001eko bankuen arazoen ondoren behera egin zuen. 2002an, Britannicak idatzi zuen mundu osoko albiste gehienak hiru agentzia handitatik zetozela: Associated Press, Reuters eta Agence France-Presse.

2007an, The Thomson Corporationek Reutersekin akordio bat lortu zuen Thomson Reuters sortzeko. Thomsonek konpainia berriaren kapitalaren % 53 bereganatu zuen, beraz, % 15 murrizketa bertan behera utzi zen. Reuters Thomson Corporation-ek erosi zuen Kanadan, Thomson Reuters sortuz. 2009an, Thomson Reuters erretiratu egin zen LSEtik eta NASDAQetik, eta haren ordez Torontoko Burtsan (TSX) eta New Yorkeko Burtsan (NYSE) zituen akzioak kotizatu zituen. 

Reuters familiaren sortzaileetatik bizirik atera zen azkena, Marguerite, Reuter baronesa, 96 urte zituela hil zen 2009ko urtarrilaren 25ean. Thomson Reuters enpresa nagusiak Toronton du egoitza eta bezeroei finantza-informazioa ematen die, eta, aldi berean, albiste-agentziaren negozio tradizionala mantentzen du.

2012an, Thomson Reutersek Jim Smith kontseilari delegatu izendatu zuen. 2016ko uztailean, Thomson Reutersek bere jabetza intelektuala eta zientifikoak 3.550 milioi dolarren truke arrisku-kapitaleko enpresei saltzea erabaki zuen. 2016ko urrian, Thomson Reutersek hedapenak eta birkokapenak iragarri zituen Toronton. Murrizketen eta berregituraketaren parte gisa, 2016ko azaroan, Thomson Reuters Corp-ek 50.000 langetiletik 2.000 lanpostu ezabatu zituen mundu osoan. 2020ko martxoaren 15ean, Steve Hasker izendatu zuten presidente eta kontseilari delegatua.

2021eko apirilean, Reutersek bere webgunea ordainpekoa izango zela iragarri zuen, lehiakideen urratsak jarraituz.

## Egoitzak 
Historikoki, Reutersen bulego nagusia Londresen dago. 1939tik XXI. mendearen hasiera arte agentzia Sir Edwin Lutyensek Fleet Streeten diseinatutako eraikin batean zegoen arren, Reuters 2005ean Canary Wharfeko instalazio handiago batera lekualdatu zen, hiriburu ingelesaren ekialdean.
thumb|Reuters-aren egoitza Londresen.
Egoitza horrez gain, Reuters agentziak mundu osoan banatutako beste egoitza batzuk ere baditu, New Yorkeko Ipar Amerikarako zentroa eta Singapurreko Asiarako zentroa, besteak beste. Gaztelaniazko edizioen barruan, Latinoamerikarako, Espainiarako, Mexikorako, Kolonbiarako eta Argentinarako agentziak bulego desberdinak ditu. 

Fitxategi:Reuters building Times Square-7th Av.JPG|Reuters eraikina New York-eko Times Squaren.
Fitxategi:Thomson Reuters "777" Building, 777 Eisenhower Parkway, Ann Arbor, Michigan - panoramio.jpg|Reuters "777" eraikina, Ann Arbor (Michigan, AEBn).
Fitxategi:Thomson Reuters building on Kennedy Road.jpg|Reuters egoitza Kanadarra, Toronton.
Fitxategi:Reuters building in Berlin.jpg|Reuters egoitza Berlinen.

## Kazetariak 
Reutersek 2.500 kazetari eta 600 fotokazetari inguru erabiltzen ditu mundu osoko 200 kokalekuetan.  Reuterseko kazetariek *Standards and Values'' erabiltzen dituzte beren interes garrantzitsuen aurkezpen eta dibulgazio justurako gida bezala, "fidagarritasunaren, zehaztasunaren, azkartasunaren eta esklusibotasunaren ospea oinarritzen duten osotasun- eta askatasun-balioei eusteko".

### Kazetarien hilketak 
1960ko hamarkadaren amaieran Pekinen Txinako Iraultza Kulturalaren berri eman zuen bitartean, Anthony Grey kazetaria atxilotu zuen Txinako gobernuak, Hong Kongeko gobernu kolonial britainiarrak zenbait kazetari txinatar espetxeratu zituelako. 27 hilabeteko espetxealdiaren ondoren askatu zuten, 1967 eta 1969 artean, eta gobernu britainiarraren Britainiar Inperioaren Ordena (OBE) jaso zuen. Askatu ondoren, eleberrigile historiko arrakastatsu bihurtu zen.

2000ko maiatzean, Kurt Schork kazetari estatubatuarra segada batean hil zen Sierra Leonan lanean ari zen bitartean. 
[thumb|Palestina hotela ([Bagdad)]]
2003ko apirilaren 8an, Palestina Hotelean herrialde askotako beste hainbeste kazetarirekin zeudelarik, Estatu Batuetako armadak hotelari tiro egin zion Thomas Gibson sarjentuaren erantzukizunpean. Eraso honetan, Taras Protsyuk Reuterseko kazetari ukrainarra hil eta Jose Couso (Telecincoko espainiar kameralariarekin batera) hilzorian utzi zuten, nahiz eta Jose Couso Bagdadeko ospitale batera eraman, ezin izan zuten ezer egin bere bizitza salbatzeko. Abuztuan, Bagdaden Mazen Dana kamarografoak Irakeko gerran, tropa estatubatuarretako istilu batean.

2004an, Adlan Khasanov kamarografoa hil zuten separatista txetxeniarek, eta Dhia Najim hil zuten Iraken.

2007ko uztailean, Namir Noor-Eldeen eta Saeed Chmagh hil zituzten Bagdaden, Apache estatubatuar helikoptero militar baten tiroketari ondorioz.  

2008ko apirilean, Fadel Shana kamarografoa Gazako zerrendan hil zen, tanke israeldar batek harrapatu ondoren.

2025eko abuztuaren 27an, Hussam al-Masri kameralaria Gazako Zerrendako Nasser Ospitalean hil zen Israelgo aireko eraso baten ondorioz.

### Kazetari sarituak 
1960ko hamarkadaren amaieran Pekinen Txinako Iraultza Kulturalaren berri ematen zuen bitartean, Anthony Grey kazetaria atxilotu zuen Txinako gobernuak, Hong Kongeko gobernu kolonial britainiarrak zenbait kazetari txinatar espetxeratu zituelako. 27 hilabeteko espetxealdiaren ondoren askatu zuten, eleberrigile historiko arrakastatsu gisa bihurtu zen.

2016ko maiatzean, Ukrainako Myrotvorets webguneak 4.508 kazetariren izenak eta datu pertsonalak argitaratu zituen, Reuterseko kazetariak eta mundu osoko komunikabideetako beste profesional batzuk barne, Ukraina ekialdeko eskualdeetan kontrol separatistaren menpe dauden autoritate autoaldarrikatuek akreditatuak.
thumb|Wa Lone kazetariaren atxiloketa
[thumb|[Myanmarko polizia Kyaw Soe Oo atxilotzen]]
2018an, Reuterseko bi kazetari zigortu zituzten Myanmarren  rohingya herrixkaren aurkako sarraski bat ikertzeagatik. Atxiloketa eta zigorrak prentsa askatasunaren aurkako atentatutzat kondenatu zituzten. Wa Lone eta Kyaw Soe Oo kazetariek hainbat sari jaso zituzten, besteak beste, Atzerriko Prentsaren Elkartearen Hedabideen Saria eta Nazioarteko Erreportajearen Pulitzer Saria, eta Time aldizkariaren Urteko Pertsona izendatu zituzten 2018an, jazarritako beste kazetari batzuekin batera. 511 egunez espetxean egon ondoren, Wa Lone eta Kyaw Soe Oo 2019ko maiatzaren 7an askatu zituzten, presidentearen indultua jaso ondoren.

2023ko otsailean, Reuterseko kazetari talde batek Selden Ring saria irabazi zuen Nigeriako armadak egindako giza eskubideen urraketak plazaratu zituen ikerketagatik.

## Kanpo estekak